पाएं अपने शहर की ताज़ा ख़बरें और फ्री ई-पेपरडाउनलोड करें
सनातन धर्म मंदिर से शनिवार रात को चोराें ने दान पात्र से नकदी के अलावा मंदिर परिसर में रखा तांबे का सामान चोरी कर लिया। राजीव कुमार, सुरेंद्र व अविनाश कालड़ा ने बताया कि मंदिर में इन दिनों निर्माण कार्य चल रहा है। मंदिर का पुजारी शनिवार रात 8 बजे मंदिर के कपाट बंद करके अपने घर चला गया था।
रविवार सुबह 5 बजे नीलम मंदिर में पूजा करने आई तो मंदिर के दरवाजे खुले हुए थे तथा सामान बिखरा था। यह देखकर उसने मोहल्ला वासियों को सूचित किया। मोहल्ला वासियों की जांच में मंदिर के शिवालय में रखे तांबे के शेषनाग, लोटा व पूजा का अन्य सामान गायब पाया गया। राधाकृष्ण के कमरे के ताले टूटे थे। दान पात्र का भी ताला टूटा हुआ था तथा उसमें रखी दान की रकम गायब पाई गई। इस बारे में पुलिस को शिकायत की गई है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn